Bəxtiyar Aslanbəyli

**Bəxtiyar Əli oğlu Aslanbəyli** () — BP-nin Xəzər bölgəsində Xarici əlaqələr və kommunikasiya üzrə vitse prezidenti, Bakı Dövlət Universitetinin Himayəçilər Şurasının üzvü, Hüquq elmləri üzrə fəlsəfə doktoru, Beynəxalq münasibətlər və enerji məsələləri üzrə mütəxəssis.

## Həyatı
Bəxtiyar Əli oğlu Aslanbəyli 7 avqust 1976-cı ildə Bakı şəhərində anadan olub. 1993-cü ildə Bakı şəhəri 176 saylı orta məktəbi bitirib. 1997 və 1999-cu illərdə Bakı Dövlət Universitetinin Beynəlxalq münasibətlər və beynəkxalq hüquq fakültəsinin bakalavr və magistr pilləsini bitirib.

Əmək fəaliyyətinə 1998-ci ildə PricewaterhouseCoopers şirkətində başlayıb. 2002-ci ildən bp şirkətində çalışır. 2015-ci ildən bp-nin regional vitse prezidentidir. Pedaqoji fəaliyyətə 1997-ci ildən başlayıb. Hal hazırda Bakı Dövlət Universteti, ADA universiteti və Bakı Ali Neft Məktəbində mühazirələrə davam edir. Bakı Dövlət Universitetinin Himayəçilər Şurasının üzvüdür. Ehtiyatda olan zabitdir.

### Təhsili
* 1993–1997 – Bakı Dövlət Universiteti, Beynəlxalq münasibətlər və beynəlxalq hüquq fakültəsi, Beynəlxalq münasibətlər üzrə bakalavr dərəcəsi (fərqlənmə ilə)
* 1997–1999 – Bakı Dövlət Universiteti, Beynəlxalq münasibətlər və beynəlxalq hüquq fakültəsi, Beynəlxalq münasibətlər üzrə magistr dərəcəsi (fərqlənmə ilə)
* 2001–2003 – Azərbaycan Dövlət İqtisad Universitetinin Yenidənhazırlama və ixtisasartırma fakültəsi, iqtisadçı ixtisası
* 2000–2004 — Azərbaycan Milli Elmlər Akademiyası, Fəlsəfə və Hüquq İnstitutunun dissertanturası

### Ailəsi
Ailəlidir, üç övladı var.

## Əmək fəaliyyəti
* 1998–2002 – PricewaterhouseCoopers Azərbaycan, Vergi məsləhətçisi
* 2002–2009 – BP Azərbaycan, vergi müşaviri
* 2009–2012 – BP Azərbaycan, Vergi hesabatları və nəzarət bölümünün rəhbəri
* 2012–2015 – BP-nin Azərbaycan, Gürcüstan və Türkiyə üzrə Vergi və gömrük direktoru
* 2015–2020 – BP-nin Azərbaycan, Gürcüstan və Türkiyədə Kommunikasiya və Xarici əlaqələr, Strategiya və Region üzrə vitse-prezidenti
* 2020–2021 – BP-nin Yaxın Şərq və Xəzər ölkələrində Xarici əlaqələr və Kommunikasiya üzrə vitse-prezidenti
* 2021 – BP-nin Xəzər bölgəsində Xarici əlaqələr və Kommunikasiya üzrə vitse-prezidenti

## İctimai fəaliyyəti
* 2022 - Azərbaycan Respublikası Elm və Təhsil Nazirliyinin Akkreditasiya Şurasının üzvu
* 2021 - Azərbaycan Basketbol Feserasiyasının Rəyasət Heyətinin üzvü
* 2019 — Bakı Dövlət Universitetinin Himayəçilər Şurasının üzvü
* 2017–2019 — Azərbaycanda Amerika Ticarət Palatasının (AmCham) Direktorlar Şurasının üzvü
* 2015–2017 — Azərbaycanda Amerika Ticarət Palatasının (AmCham) Vergi və gömrük komitəsinin sədri

## Elmi və pedaqoji fəaliyyəti
* 1997–1999 — Təfəkkür Universitetinin Hüquq elmləri kafedrasının müəllimi 
* 1999–2006 — BDU-nun Beynəlxalq münasibətlər kafedrasının müəllimi
* 2006 — BDU-nun Diplomatiya və müasir inteqrasiya prosesləri kafedrasının müəllimi (hal-hazırda əvəzçilik üzrə) proqramında (Black Sea Security Program) qonaq mühazirəçi
* 2015 (yanvar) — ADA Universitetinin İctimai və beynəlxalq əlaqələlr fakültəssinin müəllimi (hal-hazırda xidmət müqaviləsi üzrə)
* 2015 (noyabr) — Bakı Ali Neft Məktəbinin İngilis dili və Humanitar fənnlər mərkəzinin baş müəllimi (əvəzçilik üzrə)
* 2020 — İqtisadiyyat və idarəetmə ixtisaslar qrupuna aid Təhsil standartlarının hazırlanması ilə əlaqədar yaradılmış komissiyanın üzvü.
* 2022 - Azərbaycan Respublikası Elm və Təhsil Nazirliyinin Akkreditasiya Şurasının üzvu.
Akademik maraq dairəsi beynəlxalq vergi hüququ, enerji geosiyasəti, neft-qaz sektorunun siyasi iqtisadı, milli və beynəlxalq təhlükəsizlik sahələrini əhatə edir.

### Nəşrləri
* Səfir hüququnun kodifikasiyası – Bakı, "Gənclik" nəşriyyatı, 1997

* NATO SPS Series "Energy Security in the Wider Black Sea Area — National and Allied Approaches, Brussels, IOS Press, 2013, ISSN 1874–6276 (Məqalə: "Critical infrastructure aspects of energy security: Azerbaijan and Regional context")
* Security in the Black Sea Region: Shared challenges, sustainable future, Bucharest, 2015, ISBN 978-606-532-146-5 (Məqalə: "New format of cooperation with NATO for the protection of critical energy infrastructure in Azerbaijan")

## Seçilmiş əsərləri
* 2008, Evolution of Parlamentaranism in Azerbaijan (Azərbaycanda parlamentarizmin təkamülü)
* 2008, "Enerji diplomatiyası" fənninin proqramı
* 2008, "Beynəlxalq münasibətlərdə parlamentin rolu" ixtisas kursunun proqramı
* 2007, Azərbaycan Respublikasının imzaladığı Hasilıatın Pay Bölgüsü tipli Sazişlərdə beynəlxalq vergitutma məsələləri
* 2006, "MDB ölkələrinin xarici siyasəti" fənninin proqramı (həmmüəllif)
* 2006, The International Agreements signed with Foreign Investors in Azerbaijan Oil and Gas Industry: Production Sharing and International Taxation Matters (Azərbaycanın neft və qaz sənayesində xarici sərmayəçilərlə imzalanmış beynəlxalq müqavilələr: hasilatın pay bölgüsü və beynəlxalq vergitutma məsələləri)
* 2006, Management of Oil and Gas revenues in Azerbaijan (Azərbaycan Respublikasının neft-qaz gəlirlərinin idarə olunması)
* 2005, Разработка энергоресурсов Каспия: воздействие на региональную экологическую безопасность (həmmüəllif) (Xəzərin enerji resurslarının hasilatı: regional ekoloji təhlükəsizliyə təsiri))
* 2005, Beynəlxalq vergi müqavilələrinin təkamülü
* 2004, Diplomatik hüququn Vyana Konvensiyasına (1961) qədərki inkişafı
* 2003, Beynəlxalq vergi münasibətlərinin məcəllələşdirilməsi
* 2003, İkiqat vergitutmanın aradan qaldırılması haqqında OECD və BMT model konvensiyalarının müqayisəli təhlili
* 2003, Avropa Şurası Parlament Assambleyasının əsas fəaliyyət mexanizmləri

## Təltif və mükafatları
* 2017 – "Tərəqqi" medalı (Azərbaycan Respublikası Prezidentinin 3241 nömrəli sərəncamı, 19 sentyabr 2017)
* 2021 – "Azərbaycan Dövlət Neft və Sənaye Universitetinin 100 illiyi (1920–2020)" yubiley medalı (Təhsil nazirinin K-440 nömrəli əmri, 8 may 2021)
* 2019 – "Bakı Dövlət Universitetinin 100 illiyi (1919–2019)" yubiley medalı (Təhsil nazirinin K-1827 nömrəli əmri, 6 dekabr 2019)
* 2016 – "Gömrük əməkdaşlığının möhkəmləndirilməsinə görə" Dövlət Gömrük Komitəsinin döş nişanı (DGK sədrinin 100/93 nömrəli əmri, 26 yanvar 2017)
* 2014 – ARDNŞ-in fəxri fərmanı (ARDNŞ prezidentinin 14–1000/21–33-000096 nömrəli əmri, 14 sentyabr 2012)
* 2023 – "Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin 10 illiyi (2012–2022)" yubiley medalı

## İstinadlar

## Xarici keçidlər
* Bəxtiyar Aslanbəyli
* Rəhbərlik
* TEDx 
* 
* 
*